
Parlamentul României

Camera Deputaţilor
Comisia pentru apărare, ordine                                                                   Bucureşti, 14.02.2006

publică şi siguranţă naţională                                                                      PL.X 30                                                              

Nr.32/63/2006

A V I Z

asupra proiectului de Lege privind recunoaşterea Institutului de Ştiinţe Administrative Paul Negulescu a calităţii de instituţie care asigură perfecţionarea pregătirii profesionale pentru administraţia publică


În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată, spre dezbatere şi avizare, în procedură obişnuită, cu proiectul de Lege privind recunoaşterea Institutului de Ştiinţe Administrative Paul Negulescu a calităţii de instituţie care asigură perfecţionarea pregătirii profesionale pentru administraţia publică, trimis cu adresa nr. PL.X 30 din 1februarie 2006, înregistrat sub nr. 32/63 din 2 februarie 2006.


Camera Deputaţilor este  Cameră  decizională.


Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege, menţionat mai sus, în şedinţa din 14 februarie 2006.


Membrii comisiei au examinat proiectul de lege, expunerea de motive, punctul de vedere al Guvernului şi avizul favorabil al Consiliului Legislativ nr. 1139/08.08.2005.


În urma dezbaterilor, cu majoritate de voturi pentru, membrii comisiei au hotărât respingerea acestui proiect de lege întrucât art. 4 alin. (1) care prevede atribuirea în folosinţă gratuită a imobilului administrat de Ministerul Apărării Naţionale contravine prevederilor             art. 17 din Legea nr. 213/1998 privind proprietatea publică şi regimul juridic al acesteia, potrivit cărora „Statul şi unităţile administrativ-teritoriale pot da imobile din patrimoniul lor, în folosinţă gratuită, pe termen limitat, presoanelor juridice fără scop lucrativ, care desfăşoară activitate de binefacere sau de utilitate publică ori serviciilor publice”.

În raport de obiectul şi conţinutul său, proiectul de lege face parte din categoria legilor ordinare.

Preşedinte,

Mihai Stănişoară

Red. consultant Rus Roxana    
